BMTCs_2022_03_Vérteskozma

BMTCs_2022_03_Vérteskozma
Vérteskozma egy skanzen jellegű település, mivel a falukép megőrzése érdekében a Községvédő Egyesület és a lakók is gondos odafigyeléssel őrzik a tájjelleget. Az egész település egy élő múzeumfalu. Túránk innen indul. A falut megkerülve egy szurdokút elvezet minket az Ördög-szószékhez. Száraz vízmosás mellett sétálunk. A szerte heverő sziklatömbök mutatják, hogy időnként milyen erővel zúdul végig az ár. Tovább sétálunk a Fáni-völgyben, a Sárkánylyuk-völgyben. Hirczy-emléknél (Hirczy Károly, ismert turista személyiség 1929-ben, túra közben, szívbénulásban itt hunyt el) a zöld jelzésre térünk, majd a sárgán érjük el Várgesztes délkeleti végét.